Tarybos reglamentas (EB) Nr. 3329/93,
1993 m. lapkričio 29 d.
dėl Susitarimo dėl žuvininkystės tarp Europos ekonominės bendrijos ir Dominikos Sandraugos Vyriausybės sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija ir Dominika vedė derybas ir parafavo Susitarimą dėl žuvininkystės, abipusiu pagrindu garantuojantį žvejybos galimybes Bendrijos žvejams vandenyse, kurie priklauso Dominikos Sandraugai ar jos jurisdikcijai, taip pat Dominikos žvejams Bendrijos žūklės rajonuose prie Prancūzijos Gvadelupės ir Martinikos departamentų krantų;
kadangi Bendrija suinteresuota patvirtinti šį Susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Susitarimas dėl žuvininkystės tarp Europos ekonominės bendrijos ir Dominikos Sandraugos Vyriausybės.
Susitarimo tekstas pridedamas prie šio reglamento.
2 straipsnis
Tarybos pirmininkui suteikiamas leidimas paskelbti Susitarimo 14 straipsnyje numatytą pranešimą ir paskirti įgaliojimus turintį asmenį Susitarimą pasirašyti ir taip įpareigoti Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. lapkričio 29 d.